Անդրեյ Տատարով

Անդրեյ Տատարով (, ), ռուսական դիվանագետ։ Արտակարգ և լիազոր դեսպան (2010)։

Կենսագրություն 
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1973) և Ռուսաստանի ԱԳՆ Դիվանագիտական ակադեմիային կից լրացուցիչ մասնագիտական կրթության բարձրագույն դիվանագիտական դասընթացները (2000)։ Տիրապետում է վիետնամերեն, ֆրանսերեն և անգլերեն լեզուներին։ Աշխատել է տարբեր դիվանագիտական պաշտոններում կենտրոնական ապարատում և արտերկրում։

Դիվանագիտական գործունեությամբ սկսել է զբաղվել 1973 թվականից։ 
 1973-1977 թվականներին՝ Վիետնամում ԽՍՀՄ դեսպանատան աշխատակից։
 1982-1988 թվականներին՝ Վիետնամում ԽՍՀՄ դեսպանատան խորհրդական, առաջին քարտուղար։
 1992-1997 թվականներին՝ Թաիլանդում Ռուսաստանի դեսպանատան խորհրդական-դեսպանորդ։
 1997-2001 թվականներին՝ ՌԴ ԱԳՆ կադրերի դեպարտամենտի փոխտնօրեն։
 2001 թվականի ապրիլի 9-ից-2004 թվականի դեկտեմբերի 9-ը՝ Վիետնամում Ռուսաստանի Դաշնության արտակարգ և լիազոր դեսպան։
 2004 թվականի հունվարից-2007 թվականի դեկտեմբերը՝ Հարավարևելյան Ասիայի պետությունների ասոցիացիայի երկրների դեպարտամենտի և Ռուսաստանի ԱԳՆ Համաասիական խնդիրների տնօրենի տեղակալ։
 2008 թվականի հունվարից-սեպտեմբերը՝ Ռուսաստանի ԱԳՆ Ասիա-խաղաղօվկիանոսյան տարածաշրջանի երկրների դեպարտամենտի տնօրեն։
 2008 թվականի սեպտեմբերի 11-2012 թվականի հոկտեմբերի 4-ը՝ Նոր Զելանդիայում և Սամոայում Ռուսաստանի Դաշնության արտակարգ և լիազոր դեսպան՝ համատեղության կարգով։
 2008 թվականի սեպտեմբերի 26-ից-2012 թվականի հոկտեմբերի 4-ը՝ Տոնգա Թագավորությունում Ռուսաստանի Դաշնության արտակարգ և լիազոր դեսպան՝ համատեղության կարգով։
 2012 թվականի նոյեմբերի 20-ից-2015 թվականի փետրվարի 20-ը՝ Ռուսաստանի ԱԳՆ Ասիայի երրորդ դեպարտամենտի տնօրեն։
 2015 թվականի փետրվարի 20-ից՝ Սինգապուրի Հանրապետությունում Ռուսաստանի Դաշնության արտակարգ և լիազոր դեսպան։

Ամուսնացած է։ Ունի որդի։

Պարգևներ 
 «Աշխատանքային խիզախության համար» մեդալ (1980)
 ՌԴ ԱԳՆ պատվոգիր (2002)
 Պատվո շքանշան (2011)
 Ռուս Ուղղափառ Եկեղեցու հոբելյանական մեդալ «Ի հիշատակ հավասարազոր մեծ իշխան Վլադիմիրի գահակալության 1000-ամյակի» (2017 թվականի փետրվարի 10)

Դիվանագիտական աստիճան 
 2-րդ դասի արտակարգ և լիազոր դեսպանորդ (1994 թվականի ապրիլի 1)
 1-ին դասի արտակարգ և լիազոր դեսպանորդ (2003 թվականի սեպտեմբերի 20)
 Արտակարգ և լիազոր դեսպան (2010 թվականի փետրվարի 9)

Ծանոթագրություններ

Արտաքին հղումներ 
 Կենսագրությունը Ռուսաստանի ԱԳՆ կայքում

Դիվանագետներ այբբենական կարգով
Ռուս դիվանագետներ
Մոսկվայի միջազգային հարաբերությունների պետական ինստիտուտի շրջանավարտներ
Պատվո շքանշանի ասպետներ (Ռուսաստան)